
บทคัดย่อ
	การวิจัยครั้งนี้มีวัตถุประสงค์เพื่อ (1) ศึกษาระดับการใช้หลักธรรมาภิบาลในการบริหารของสมาคมผู้ค้าอัญมณีไทยและเครื่องประดับ (2) ศึกษาระดับประสิทธิผลองค์การของสมาคมผู้ค้าอัญมณีไทยและเครื่องประดับ (3) เปรียบเทียบประสิทธิผลองค์การของสมาคมผู้ค้าอัญมณีไทยและเครื่องประดับจำแนกตามปัจจัยส่วนบุคคล (4) ศึกษาความสัมพันธ์ของการใช้หลักธรรมาภิบาลกับประสิทธิผลองค์การของสมาคมผู้ค้าอัญมณีไทยและเครื่องประดับ เป็นการวิจัยเชิงปริมาณ กลุ่มตัวอย่าง คือ ผู้บริหาร หรือผู้แทนบริษัทสมาชิก จำนวน 311 คน ได้มาโดยตารางกำหนดขนาดตัวอย่างของเครซี่และมอร์แกน เครื่องมือที่ใช้ คือ แบบสอบถามแบบมาตรประมาณค่า 5 ระดับ ตรวจสอบความตรงเชิงเนื้อหา (IOC) และวิเคราะห์ข้อมูลด้วยสถิติเชิงพรรณนา ได้แก่ ค่าเฉลี่ย ส่วนเบี่ยงเบนมาตรฐาน และสถิติเชิงอนุมาน ได้แก่ t-test, One-way ANOVA และ Pearson Correlation ที่ระดับนัยสำคัญ .05
	ผลการวิจัย พบว่า (1) การใช้หลักธรรมาภิบาลในการบริหารโดยรวมอยู่ในระดับปานกลาง                         (2) ประสิทธิผลองค์การของสมาคมผู้ค้าอัญมณีไทยและเครื่องประดับในภาพรวมอยู่ในระดับปานกลาง                                (3) ปัจจัยด้านอาชีพและระดับการศึกษามีความแตกต่างต่อความคิดเห็นเกี่ยวกับประสิทธิผลองค์การ                                           ในบางด้าน (4)การใช้หลักธรรมาภิบาล เฉพาะด้านความโปร่งใสและความรับผิดชอบที่มีความสัมพันธ์กับประสิทธิผลองค์การในด้านการป้องกันการทุจริต และด้านความโปร่งใสมีความสัมพันธ์กับการสร้างความโปร่งใสในการปฏิบัติงาน ส่วนหลักธรรมาภิบาลด้านอื่นไม่พบความสัมพันธ์กับประสิทธิผลองค์การในด้านการมีส่วนร่วมของภาคประชาชนและการจัดการเรื่องร้องเรียน
คำสำคัญ: ประสิทธิผลองค์การ; ธรรมาภิบาล; สมาคมผู้ค้าอัญมณีและเครื่องประดับ

Abstract
	The objectives of this research were to (1) study the level of application of good governance principles in the management of the Thai Gem and Jewelry Traders Association, (2) study the organizational effectiveness of the Thai Gem and Jewelry Traders Association, (3) compare the organizational effectiveness of the Thai Gem and Jewelry Traders Association classified by personal factors, (4) study the relationship between the use of good governance principles and the organizational effectiveness of the Thai Gem and Jewelry Traders Association. The sample consisted of 311 executives or representatives of member companies obtained by the sample size table of Krejcie and Morgan. A five-point Likert scale questionnaire was employed, validated by the Index of Item Objective Congruence (IOC). Data were analyzed using descriptive statistics (mean and standard deviation) and inferential statistics including t-test, one-way ANOVA, and Pearson correlation at the .05 significance level.
	The results showed that (1) the use of good governance principles in management as a whole was moderate, (2) the organizational effectiveness of the Thai Gem and Jewelry Dealers Association was moderate, and (3) occupational factors and education level differed in opinions on organizational effectiveness in some areas. (4) the use of good governance principles Specifically, transparency and accountability are related to organizational effectiveness in the field of corruption prevention, and transparency is related to the creation of transparency in operations. Other governance principles were not found to correlate with organizational effectiveness in terms of public participation and complaint management.
Keywords:	Organizational Effectiveness; Good Governance; Gem and Jewelry Association

บทนำ
[bookmark: _Hlk66483676]	การบริหารงานในปัจจุบันทั้งภาครัฐหรือภาคเอกชน จำเป็นต้องบริหารงานให้ทันต่อกระแสของความเปลี่ยนแปลงของโลกที่เป็นไปอย่างรวดเร็ว โดยเน้นถึงการบริหารจัดการที่ดีมีความโปร่งใสและเป็นธรรม หรือเรียกว่า ธรรมาภิบาล (Corporate Governance) เพื่อให้การปฏิบัติงานมีประสิทธิภาพ ประสิทธิผล และประหยัด อีกทั้งส่งเสริมการเมืองภาคพลเมืองสิทธิและเสรีภาพประชาชน การมีส่วนร่วมของประชาชน และการตรวจสอบขององค์กรอย่างอิสระ ดังนั้น หลักธรรมาภิบาลที่ดี จึงเป็นการส่งเสริมการบริหารจัดการ ในภาครัฐให้มีคุณภาพ มุ่งสู่ความเป็นเลิศ ทำให้เกิดการประหยัดทรัพยากร งบประมาณ และสามารถยกระดับคุณภาพการบริหารจัดการให้เกิดความโปร่งใส และมีรายได้ที่ยั่งยืน (ไชยวัฒน์ ค้ำชู และคณะ, 2545)
	หลักการ “ธรรมาภิบาล” เริ่มถูกใช้เป็นทางการครั้งแรกในปี ค.ศ. 1989 จากรายงานของธนาคารโลกที่วิเคราะห์ความล้มเหลวในการพัฒนาของประเทศในแอฟริกา โดยชี้ว่าการพัฒนาที่ยั่งยืนจำเป็นต้องอาศัยธรรมาภิบาล จึงเกิดการเชื่อมโยงแนวคิด “การพัฒนา” กับ “การบริหารจัดการที่ดี” แนวคิดนี้แพร่หลายอย่างรวดเร็ว โดยเฉพาะหลังวิกฤตเศรษฐกิจไทยปี พ.ศ. 2540 ทำให้สังคมตื่นตัวมากขึ้น ธรรมาภิบาลเน้นความโปร่งใส ตรวจสอบได้ ความรับผิดชอบ และการกระจายอำนาจในการบริหารงาน จึงเป็นแนวคิดสำคัญในการพัฒนาภาครัฐ เศรษฐกิจ และสังคมให้มีความเป็นธรรมและยั่งยืน (World Bank, 1989; ไชยวัฒน์ ค้ำชู และคณะ, 2545)
	หลักธรรมาภิบาลมีความจำเป็นต่อประเทศไทยอย่างยิ่ง เนื่องจากเป็นการบริหารที่โปร่งใส ตรวจสอบได้ มีประสิทธิผล และเปิดโอกาสให้ประชาชนมีส่วนร่วมในการตรวจสอบภาครัฐ ภายใต้บริบทที่สังคม เศรษฐกิจ และการเมืองเปลี่ยนแปลงอย่างรวดเร็วจากกระแสโลกาภิวัตน์ ระบบบริหารภาครัฐเดิม จึงต้องปรับตัวให้สอดคล้อง การนำหลักธรรมาภิบาลมาใช้จะช่วยเสริมสร้างความโปร่งใส การมีส่วนร่วม และการตรวจสอบจากภาคประชาชน อันนำไปสู่ความเข้มแข็งของสังคม ความสามารถในการแข่งขัน และการพัฒนาประเทศอย่างยั่งยืน (ถวิลวดี บุรีกุล, 2546)
	การประยุกต์ใช้หลักธรรมาภิบาลในการบริหารประเทศมีบทบาทสำคัญต่อการเสริมสร้างความเข้มแข็งให้กับทุกภาคส่วน จึงมีความจำเป็นที่จะต้องพัฒนาการบริหารภาครัฐให้มีมาตรฐานเทียบเท่าระดับสากล โดยให้ความสำคัญกับความโปร่งใส ความเป็นธรรม และประสิทธิภาพในการดำเนินงาน                   ทั้งนี้ หลักธรรมาภิบาลประกอบด้วย 6 ประการ ได้แก่ หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบ และหลักความคุ้มค่า ซึ่งมีเป้าหมายเพื่อให้การบริหารงานสามารถตรวจสอบได้ เปิดโอกาสให้ประชาชนเข้ามามีส่วนร่วม และมีการใช้ทรัพยากรอย่างคุ้มค่าและเกิดประโยชน์สูงสุด อันนำไปสู่การพัฒนาประเทศอย่างยั่งยืน (ระเบียบสำนักนายกรัฐมนตรีว่าด้วยการสร้างระบบบริหารกิจการบ้านเมืองและสังคมที่ดี พ.ศ. 2542)
	สมาคมผู้ค้าอัญมณีไทยและเครื่องประดับ ได้เริ่มจัดตั้งขึ้นเมื่อวันที่ 28 ธันวาคม พ.ศ. 2519 โดยความคิดริเริ่ม ของคุณกิตติ กิจรังษีวิบูลย์ ร่วมกับ คุณอนันต์ ซาลวาลา, คุณเหลียง แซ่แต้, คุณพรศักดิ์ ศรีอรทัยกุล, Mr.Ho, คุณวิชิต ดุรงคพิทยา และคุณบุญยง อัศรัสกร ซึ่งมีผู้ร่วมจดทะเบียนการจัดตั้งในครั้งแรก คือ คุณอนันต์ ซาลวาลา คุณกิตติ กิจรังษีวิบูลย์ คุณสงวน เรียงศรีวิไล คุณเอิบ ศรีอุทัย คุณผล เฉลิมเกียรติ คุณโสม ขันแก้ว คุณบรรจง รัศมีไพศาล และเถ้าแก่เหลียง โดยใช้ชื่อว่า “สมาคมการค้าผู้ส่งออกอัญมณีไทย” โดยมีรองนายกรัฐมนตรี คุณสุนทร หงษ์ลดารมย์ เป็นประธานเปิด ในปี 2521 และต่อมาเมื่อวันที่ 26 กุมภาพันธ์ พ.ศ. 2535 ได้จดทะเบียนเปลี่ยนชื่อเป็น “สมาคมผู้ค้าอัญมณีไทยและเครื่องประดับ” และได้ย้าย สำนักงานมาตั้ง ณ อาคารจิวเวลรี่เทรด เซ็นเตอร์ ชั้น 52 ถนนสีลม อันเป็นสถานที่ตั้งอยู่ในปัจจุบัน
	ประสิทธิผล เป็นผลลัพธ์ที่เกิดขึ้นจากการดำเนินงานขององค์การ ซึ่งมีความสอดคล้องกับวัตถุประสงค์ และเป้าหมายที่ได้กำหนดไว้ โดยเงื่อนไขสำคัญที่ทำให้องค์การบรรลุประสิทธิผล คือ การบริหาร จัดการที่มีประสิทธิภาพ ดังนั้น ประสิทธิผลขององค์การจึงเป็นผลพวงจากการบริหารที่สามารถใช้ทรัพยากร ต่างๆ ได้อย่างคุ้มค่าและประหยัด อันนำไปสู่การบรรลุเป้าหมายและวัตถุประสงค์ขององค์การตามที่ตั้งไว้
	สมาคมผู้ค้าอัญมณีไทยและเครื่องประดับให้ความสำคัญกับการนำหลักธรรมาภิบาลมาใช้                            ในการบริหารงาน เพื่อเสริมสร้างความโปร่งใส ตรวจสอบได้ และเปิดโอกาสให้สมาชิกมีส่วนร่วมในการกำกับดูแล อันช่วยกระตุ้นให้บุคลากรปฏิบัติงานอย่างมีประสิทธิภาพและตอบสนองความต้องการของสมาชิก โดยมุ่งเน้นการสร้างจิตสำนึกด้านคุณธรรม จริยธรรม ความซื่อสัตย์สุจริต และความโปร่งใสในการดำเนินงาน พร้อมทั้งส่งเสริมการมีส่วนร่วมในการเฝ้าระวังการทุจริต ผ่านการบริหารเพื่อป้องกัน                                 การทุจริต การรับเรื่องร้องเรียน และการเปิดเผยข้อมูล ซึ่งแนวทางดังกล่าวมีส่วนสำคัญในการยกระดับประสิทธิภาพและประสิทธิผลของการดำเนินงานขององค์การ
	ด้วยเหตุผลดังกล่าวข้างต้น ผู้วิจัยจึงสนใจศึกษาประสิทธิผลองค์การของสมาคมผู้ค้าอัญมณีไทย และเครื่องประดับ ผลการวิจัยที่ได้จะเป็นแนวทางให้ผู้บริหารที่เกี่ยวข้องกำหนดนโยบายดำเนินการปรับปรุง และพัฒนาประสิทธิผลองค์การของสมาคมผู้ค้าอัญมณีไทยและเครื่องประดับต่อไป

วัตถุประสงค์การวิจัย 
	1. เพื่อศึกษาระดับการใช้หลักธรรมาภิบาลในการบริหารของสมาคมผู้ค้าอัญมณีไทยและเครื่องประดับ
	2. เพื่อศึกษาระดับประสิทธิผลองค์การของสมาคมผู้ค้าอัญมณีไทยและเครื่องประดับ 
	3. 	เพื่อเปรียบเทียบประสิทธิผลองค์การของสมาคมผู้ค้าอัญมณีไทยและเครื่องประดับจำแนกตามปัจจัยส่วนบุคคล
	4. เพื่อศึกษาความสัมพันธ์ของการใช้หลักธรรมาภิบาลกับประสิทธิผลองค์การของสมาคมผู้ค้าอัญมณีไทยและเครื่องประดับ
กรอบแนวคิดการวิจัย 
	งานวิจัยนี้ เป็นการวิจัยเชิงปริมาณ ผู้วิจัยได้กำหนดกรอบแนวคิดการวิจัยตามแนวคิด องค์การที่มีขีดสมรรถนะสูง และการบริหารผลการปฏิบัติงาน ส่งผลให้เป็นองค์การที่มีประสิทธิผล ดังปรากฏตามภาพที่ 1 
     ปัจจัยส่วนบุคคล
 1. เพศ 
 2. อายุ
 3. สถานภาพการสมรส 
 4. ระดับการศึกษา
 5. รายได้เฉลี่ยต่อเดือน
       หลักธรรมาภิบาล
      1. หลักนิติธรรม 
      2. หลักคุณธรรม 
      3. หลักความโปร่งใส 
      4. หลักความมีส่วนร่วม
      5. หลักความรับผิดชอบ  
      6. หลักความคุ้มค่า

ประสิทธิผลองค์การของสมาคมผู้ค้าอัญมณีไทย
และเครื่องประดับ
   1. ด้านการบริหารงานเพื่อป้องกันการทุจริต 
   2. ด้านการส่งเสริมบทบาทและการมีส่วนร่วมของภาคประชาชน 
   3. ด้านการมีระบบและกลไกจัดการรับเรื่องร้องเรียน 
   4. ด้านการสร้างความโปร่งใสในการปฏิบัติงาน


















ภาพที่ 1 กรอบแนวคิดในการวิจัย

ระเบียบวิธีวิจัย 
	ประชากรและกลุ่มตัวอย่าง
	1. ประชากรที่ใช้ในวิจัยเชิงปริมาณ คือ ผู้บริหารหรือผู้แทนของบริษัทสมาชิกของสมาคมผู้ค้าอัญมณีไทยและเครื่องประดับ จำนวน 1,641 คน (สมาคมผู้ค้าอัญมณีไทยและเครื่องประดับ, 2568)
[bookmark: _Hlk226917322]	2. กลุ่มตัวอย่างที่ใช้ในการวิจัยเชิงปริมาณ คือ ผู้บริหารหรือผู้แทนของบริษัทสมาชิก จำนวน 311 คน ได้มาโดยใช้ตารางกำหนดขนาดตัวอย่างของเครซี่และมอร์แกน (Krejcie and Morgan, 1970: 607-610) โดยการสุ่มตัวอย่างแบบเจาะจง
	เครื่องมือที่ใช้ในการวิจัย
	เครื่องมือที่ใช้ในการเก็บรวบรวมข้อมูลเชิงปริมาณ คือ แบบสอบถาม ซึ่งประกอบด้วยทั้งคำถามปลายปิดและปลายเปิด โดยแบ่งออกเป็น 4 ตอน ได้แก่ ตอนที่ 1 ข้อมูลปัจจัยส่วนบุคคลของผู้ตอบแบบสอบถามในลักษณะตรวจสอบรายการ (Check List) ครอบคลุมเพศ อายุ สถานภาพการสมรส ระดับการศึกษา และรายได้เฉลี่ยต่อเดือน ตอนที่ 2 แบบสอบถามความคิดเห็นต่อการใช้หลักธรรมาภิบาล เป็นมาตราส่วนประมาณค่า 5 ระดับตามแนวคิดลิเคอร์ท (Likert Scale) ตั้งแต่ระดับมากที่สุดถึง                                     น้อยที่สุด ตอนที่ 3 แบบสอบถามเกี่ยวกับประสิทธิผลองค์การของสมาคมผู้ค้าอัญมณีไทยและเครื่องประดับ ใช้มาตราส่วนประมาณค่า 5 ระดับเช่นเดียวกัน ตั้งแต่มีประสิทธิผลมากที่สุดถึงน้อยที่สุด และตอนที่ 4 เป็นคำถามปลายเปิดเพื่อให้ผู้ตอบแบบสอบถามเสนอความคิดเห็นและข้อเสนอแนะเพิ่มเติม
	การเก็บรวบรวมข้อมูล
	การวิจัยครั้งนี้ผู้วิจัยใช้แบบสอบถามเป็นเครื่องมือในการเก็บรวบรวมข้อมูล โดยดำเนินการแจกแบบสอบถามแก่กลุ่มตัวอย่าง พร้อมชี้แจงวัตถุประสงค์ของการวิจัยและอธิบายวิธีการตอบแบบสอบถาม อย่างถูกต้อง จากนั้นผู้วิจัยได้เก็บรวบรวมข้อมูลด้วยตนเองทั้งหมด และนำแบบสอบถามมาตรวจสอบความถูกต้องครบถ้วนให้สอดคล้องกับจำนวนกลุ่มตัวอย่าง หากพบว่าแบบสอบถามไม่สมบูรณ์ หรือไม่ครบถ้วน ได้ดำเนินการแจกแบบสอบถามเพิ่มเติมเพื่อให้ได้ข้อมูลที่สมบูรณ์ครบถ้วนสำหรับการวิเคราะห์ต่อไป
	การวิเคราะห์ข้อมูล
	การวิจัยครั้งนี้ดำเนินการวิเคราะห์ข้อมูลโดยการนำแบบสอบถามที่ได้รับกลับคืนมาทำการตรวจสอบความสมบูรณ์ ลงรหัส และบันทึกข้อมูลเข้าสู่โปรแกรมสำเร็จรูปทางสถิติ โดยใช้ทั้งสถิติเชิงพรรณนาและสถิติเชิงอนุมานในการวิเคราะห์ข้อมูล โดยมีรายละเอียดดังนี้
	1. สถิติเชิงพรรณนาใช้ในการอธิบายลักษณะทั่วไปของกลุ่มตัวอย่าง ได้แก่ ค่าร้อยละ ค่าเฉลี่ย และส่วนเบี่ยงเบนมาตรฐาน เพื่อแสดงระดับความคิดเห็นของตัวแปรด้านการใช้หลักธรรมาภิบาล ประสิทธิผลองค์การของสมาคมผู้ค้าอัญมณีไทยและเครื่องประดับโดยมีการกำหนดเกณฑ์การแปลผลค่าเฉลี่ยเป็น 5 ระดับ
	2. สถิติเชิงอนุมานที่ใช้ในการวิจัยนี้เป็นการทดสอบสมมติฐานด้วยโปรแกรมสำเร็จรูปทางสถิติ โดยใช้ Independent Sample t-test สำหรับตัวแปรเพศ และใช้ One-way ANOVA (F-test) สำหรับตัวแปรที่มีมากกว่า 2 กลุ่ม ได้แก่ อายุ สถานภาพการสมรส ระดับการศึกษา และรายได้เฉลี่ยต่อเดือน หากพบความแตกต่างอย่างมีนัยสำคัญที่ระดับ .05 จะทดสอบความแตกต่างรายคู่ด้วยวิธี LSD ของฟิชเชอร์ นอกจากนี้ ใช้ค่าสัมประสิทธิ์สหสัมพันธ์ (Correlation Coefficient) เพื่อวิเคราะห์ความสัมพันธ์ระหว่างหลักธรรมาภิบาลทั้ง 6 ด้านกับประสิทธิผลองค์การ
	3. การทดสอบสมมติฐาน ใช้การวิเคราะห์สมการโครงสร้าง (Structural Equation Modeling: SEM) เพื่อศึกษาความสัมพันธ์เชิงสาเหตุระหว่างตัวแปร โดยพิจารณาค่าสัมประสิทธิ์เส้นทางและระดับนัยสำคัญทางสถิติ พร้อมทั้งตีความขนาดอิทธิพลและอำนาจการอธิบายของตัวแปรด้วยค่า R และ R² ตามเกณฑ์มาตรฐานทางสถิติ

สรุปผลการวิจัย
	1. ระดับการใช้หลักหลักธรรมาภิบาลในการบริหารในภาพรวมอยู่ในระดับปานกลาง เมื่อจำแนก เป็นรายด้าน พบว่า ผู้ตอบแบบสอบถามมีความคิดเห็นลำดับแรก คือ ด้านหลักนิติธรรม รองลงมา คือ ด้านหลักคุณธรรม ด้านหลักความรับผิดชอบ ด้านหลักความโปร่งใส ด้านหลักความคุ้มค่าและลำดับสุดท้าย คือ ด้านหลักความมีส่วนร่วม ตามลำดับ 

ตารางที่ 1		แสดงค่าเฉลี่ยและส่วนเบี่ยงเบนมาตรฐานความคิดเห็นของผู้ตอบแบบสอบถามเกี่ยวกับการใช้หลักธรรมาภิบาลในการบริหารในภาพรวม

	หลักธรรมาภิบาล
	

	S.D.
	ระดับความคิดเห็น
	ลำดับที่

	[bookmark: _Hlk89679016]1. หลักนิติธรรม
	3.83
	0.312
	 มาก
	1

	2. หลักคุณธรรม
	3.68
	0.124
	มาก
	2

	3. หลักความโปร่งใส
	3.32
	0.252
	ปานกลาง
	4

	4. หลักความมีส่วนร่วม
	2.63
	0.334
	ปานกลาง
	6

	5. หลักความรับผิดชอบ
	3.64
	0.295
	มาก
	3

	6. หลักความคุ้มค่า
	3.03
	0.436
	ปานกลาง
	5

	รวม
	3.36
	0.292
	ปานกลาง
	



	2.ประสิทธิผลองค์การของสมาคมผู้ค้าอัญมณีไทยและเครื่องประดับในภาพรวมอยู่ในระดับปานกลาง เมื่อจำแนกเป็นรายด้าน พบว่า ผู้ตอบแบบสอบถามมีความคิดเห็นลำดับแรก คือ ด้านการบริหารงานเพื่อป้องกันการทุจริต รองลงมา คือ ด้านการสร้างความโปร่งใสในการปฏิบัติงานด้านการสร้างความโปร่งใสในการปฏิบัติงาน ด้านการมีระบบและกลไกจัดการรับเรื่องร้องเรียนและลำดับสุดท้าย คือ  ด้านการส่งเสริมบทบาทและการมีส่วนร่วมของภาคประชาชน ตามลำดับ 

ตารางที่ 2		แสดงค่าเฉลี่ยและส่วนเบี่ยงเบนมาตรฐานความคิดเห็นของผู้ตอบแบบสอบถามเกี่ยวกับประสิทธิผลองค์การของสมาคมผู้ค้าอัญมณีไทยและเครื่องประดับในภาพรวม

	ประสิทธิผลองค์การของสมาคมผู้ค้าอัญมณีไทยและเครื่องประดับในภาพรวม
	

	S.D.
	ระดับ
ความคิดเห็น
	ลำดับที่

	[bookmark: _Hlk89681752]1. ด้านการบริหารงานเพื่อป้องกันการทุจริต
	3.71
	0.481
	มาก
	1

	2. ด้านการส่งเสริมบทบาทและการมีส่วนร่วมของภาค
   ประชาชน
	2.61
	0.542
	ปานกลาง
	4

	[bookmark: _Hlk89683588]3. ด้านการมีระบบและกลไกจัดการรับเรื่องร้องเรียน
	2.72
	0.563
	ปานกลาง
	3

	[bookmark: _Hlk91815120]4. ด้านการสร้างความโปร่งใสในการปฏิบัติงาน
	3.68
	0.394
	มาก
	2

	รวม
	3.18
	0.495
	ปานกลาง
	



	3. การทดสอบสมมติฐาน สรุปได้ว่า ปัจจัยด้านอาชีพและระดับการศึกษามีความแตกต่างต่อความคิดเห็นเกี่ยวกับประสิทธิผลองค์การในบางด้าน ขณะที่การใช้หลักธรรมาภิบาล เฉพาะด้านความโปร่งใสและความรับผิดชอบที่มีความสัมพันธ์กับประสิทธิผลองค์การในด้านการป้องกันการทุจริต                                   และด้านความโปร่งใสมีความสัมพันธ์กับการสร้างความโปร่งใสในการปฏิบัติงาน ส่วนหลักธรรมาภิบาล                           ด้านอื่นไม่พบความสัมพันธ์กับประสิทธิผลองค์การในด้านการมีส่วนร่วมของภาคประชาชนและ                                          การจัดการเรื่องร้องเรียน

ตารางที่ 3		การใช้หลักธรรมาภิบาล ด้านหลักนิติธรรม ด้านหลักคุณธรรม ด้านหลักความโปร่งใส                      ด้านหลักความมีส่วนร่วม ด้านหลักความรับผิดชอบ และด้านหลักความคุ้มค่ามีความสัมพันธ์กับประสิทธิผลองค์การของสมาคมผู้ค้าอัญมณีไทยและเครื่องประดับ ในด้านการบริหารงานเพื่อป้องกันการทุจริต

	
การใช้หลักธรรมาภิบาล
	ประสิทธิผลองค์การ
ด้านการบริหารงานเพื่อป้องกันการทุจริต

	
	r
	Sig
	ลำดับที่

	1. ด้านหลักนิติธรรม 
	.019
	.130
	5

	2. ด้านหลักคุณธรรม 
	.053
	.108
	4

	[bookmark: _Hlk89696794]3. ด้านหลักความโปร่งใส 
	.852*
	.000
	1

	4. ด้านหลักความมีส่วนร่วม 
	.018
	.102
	6

	5. ด้านหลักความรับผิดชอบ 
	.781*
	.000
	2

	6. ด้านหลักความคุ้มค่า
	.133
	.201
	3



* มีนัยสำคัญทางสถิติที่ระดับ 0.05

อภิปรายผลการวิจัย
	การวิจัยครั้งนี้สามารถอภิปรายผลการวิจัย ตามลำดับดังนี้
	1. ความคิดเห็นเกี่ยวกับหลักธรรมาภิบาลในภาพรวมอยู่ในระดับปานกลาง ซึ่งสอดคล้องกับงานวิจัยของ ชตีนุช ไขศร (2566) ที่พบว่าการใช้หลักธรรมาภิบาลอยู่ในระดับมากถึงปานกลางในบางมิติ และมีผลต่อประสิทธิผลองค์การ เมื่อพิจารณาเป็นรายด้าน อภิปรายผลการวิจัยได้ดังนี้ 
	2.1 ด้านหลักนิติธรรมความคิดเห็นโดยภาพรวมอยู่ในระดับมาก ซี่งสอดคล้องกับงานวิจัยของ ยิ่งยศ แสงมณี (2568) ที่พบว่า หลักนิติธรรมโดยภาพรวมอยู่ในระดับมากและเป็นปัจจัยสำคัญต่อการบริหารองค์การองค์กร โดยการบังคับใช้ระเบียบอย่างเคร่งครัดช่วยเพิ่มประสิทธิภาพการบริหารภาครัฐ จากประสบการณ์ของผู้วิจัยมีความคิดเห็นสนับสนุนผลการวิจัยดังกล่าวว่า สาเหตุที่ทำให้การใช้หลัก                                 ธรรมาภิบาลด้านหลักนิติธรรมโดยภาพรวมอยู่ในระดับมาก อาจเป็นผลมาจากการที่ผู้บังคับบัญชาให้ความสำคัญกับหลักนิติธรรม โดยยึดถือกฎ ระเบียบ และข้อบังคับต่างๆ เป็นแนวทางในการบริหารงาน บุคลากรปฏิบัติงานภายใต้กรอบของกฎหมาย ไม่กระทำตามอำเภอใจ และเคารพสิทธิของผู้อื่น พร้อมทั้งมีมาตรการลงโทษเมื่อเกิดการกระทำผิด นอกจากนี้ องค์การยังจัดให้มีการอบรมเพื่อให้บุคลากรมีความรู้ความเข้าใจเกี่ยวกับกฎหมายหรือข้อบัญญัติที่เกี่ยวข้องกับการบริหารงานของสมาคมผู้ค้าอัญมณีไทยและเครื่องประดับ ส่งผลให้สามารถนำความรู้ไปประยุกต์ใช้ในการปฏิบัติงานได้อย่างมีประสิทธิภาพ อีกทั้งยังมีการกระจายอำนาจในการบริหารอย่างทั่วถึงและเป็นธรรม จึงทำให้ภาพรวมของความคิดเห็นต่อ                              หลักธรรมาภิบาลด้านหลักนิติธรรมอยู่ในระดับมาก
	2.2 ด้านหลักคุณธรรม โดยภาพรวมอยู่ในระดับมากซึ่งสอดคล้องกับงานวิจัยของ อรปภัตร จันทรสาขา (2564) ศึกษาประสิทธิผลการปฏิบัติงานตามหลักธรรมาภิบาลของบุคลากรองค์การบริหารส่วนตำบลบ่อพลอย อำเภอบ่อพลอย จังหวัดกาญจนบุรี ผลการศึกษา พบว่า ความคิดเห็นด้านหลักคุณธรรมอยู่ในระดับมากเช่นกัน จากประสบการณ์ของผู้วิจัยมีความคิดเห็นสนับสนุนผลการวิจัยดังกล่าวว่า สาเหตุที่ทำให้การใช้หลักธรรมาภิบาลด้านหลักคุณธรรมโดยภาพรวมอยู่ในระดับมาก อาจเป็นผลจากการที่ผู้บังคับบัญชาให้ความสำคัญกับหลักคุณธรรม โดยกำหนดนโยบายให้บุคลากรปฏิบัติงานด้วยความซื่อสัตย์สุจริต ยึดมั่นในศีลธรรม จริยธรรม และความถูกต้องตามหลักธรรม รวมถึงมีความจริงใจและ                            ถือมั่นในความสุจริตเป็นแนวทางในการดำเนินชีวิต ทั้งในด้านพฤติกรรมและจิตใจ ซึ่งเป็นคุณค่าที่                         สังคมยอมรับและยึดถือร่วมกัน เช่น ความซื่อสัตย์ ความอดทน ความเมตตากรุณา และความเสียสละ นอกจากนี้ ผู้บริหารยังดำเนินงานโดยยึดหลักคุณธรรมเป็นสำคัญ ส่งผลให้เกิดความรักและความสามัคคีภายในองค์การ จึงทำให้ความคิดเห็นต่อหลักธรรมาภิบาลด้านหลักคุณธรรมโดยภาพรวมอยู่ในระดับมาก
[bookmark: _Hlk91961601]	2.3 ด้านหลักความโปร่งใส โดยภาพรวมอยู่ในระดับปานกลาง ซึ่งสอดคล้องกับงานวิจัยของ ณัฐพงษ์ ป้อมจันทร์ (2567) ที่พบว่าด้านความโปร่งใสอยู่ในระดับปานกลาง จากประสบการณ์ของผู้วิจัย มีความคิดเห็นสนับสนุนผลการวิจัยดังกล่าวว่า สาเหตุที่ทำให้การใช้หลักธรรมาภิบาลด้านหลักความโปร่งใสโดยภาพรวมอยู่ในระดับปานกลาง อาจเป็นผลมาจากการที่องค์การให้ความสำคัญกับหลักความโปร่งใส ซึ่งมุ่งสร้างความไว้วางใจระหว่างกัน โดยมีการปรับปรุงกลไกการดำเนินงานให้เปิดเผยข้อมูลข่าวสารที่เป็นประโยชน์อย่างตรงไปตรงมา เพื่อให้ประชาชนสามารถเข้าถึงข้อมูลได้โดยสะดวก ผู้บังคับบัญชา                               มีความโปร่งใสในการพิจารณาตัดสินผลงานของบุคลากร อีกทั้งยังเปิดโอกาสให้ประชาชนสามารถสื่อสารและตรวจสอบความถูกต้องได้อย่างอิสระและชัดเจน หน่วยงานจึงตระหนักถึงความสำคัญของการดำเนินงานที่สามารถตรวจสอบได้ โดยยอมรับให้ประชาชนมีบทบาทในการตรวจสอบ ซึ่งเป็นการสร้างความเชื่อมั่นต่อการทำงานขององค์การ ส่งผลให้ความคิดเห็นต่อหลักธรรมาภิบาลด้านหลักความโปร่งใสโดยภาพรวมอยู่ในระดับปานกลาง
	2.4 ด้านหลักความมีส่วนร่วม โดยภาพรวมอยู่ในระดับปานกลาง ซึ่งสอดคล้องกับงานวิจัยของ ยิ่งยศ แสงมณี (2568) ที่พบว่าการมีส่วนร่วมของประชาชนยังอยู่ในระดับปานกลางแต่มีผลเชิงบวก                             ต่อองค์กร จากประสบการณ์ของผู้วิจัยมีความคิดเห็นสนับสนุนผลการวิจัยดังกล่าวว่า สาเหตุที่ทำให้การใช้หลักธรรมาภิบาลด้านหลักความมีส่วนร่วมโดยภาพรวมอยู่ในระดับปานกลาง อาจเป็นผลมาจากการที่ผู้บังคับบัญชาเปิดโอกาสให้บุคลากรมีส่วนร่วมในการแสดงความคิดเห็น ร่วมวางแผน ร่วมตัดสินใจ และร่วมดำเนินงาน อย่างไรก็ตาม การเปิดโอกาสให้ประชาชนมีส่วนร่วมในกิจกรรมต่างๆ รวมถึงการให้ผู้มีส่วนเกี่ยวข้องเข้ามามีบทบาทในการตัดสินใจในประเด็นสำคัญยังมีไม่เพียงพอ จึงส่งผลให้การดำเนินงานตามหลักธรรมาภิบาลด้านหลักความมีส่วนร่วมโดยภาพรวมอยู่ในระดับปานกลาง
	2.5 ด้านหลักความรับผิดชอบโดยภาพรวมอยู่ในระดับมาก ซึ่งสอดคล้องกับงานวิจัยของ                    ณัฐพงษ์ ป้อมจันทร์ (2567) ที่พบว่า หลักความรับผิดชอบโดยภาพรวมอยู่ในระดับมาก จากประสบการณ์ของผู้วิจัยมีความคิดเห็นสนับสนุนผลการวิจัยดังกล่าวว่า สาเหตุที่ทำให้การใช้หลักธรรมาภิบาลด้าน                               หลักความรับผิดชอบโดยภาพรวมอยู่ในระดับมาก อาจเป็นผลมาจากการที่ผู้บังคับบัญชาได้กำหนดขอบเขตหน้าที่และขั้นตอนความรับผิดชอบของผู้ปฏิบัติงานไว้อย่างชัดเจน พร้อมทั้งมีมาตรฐานการปฏิบัติงานที่แน่นอน อีกทั้งยังปฏิบัติต่อบุคลากรอย่างเป็นธรรมและให้ความสำคัญกับการยึดถือ                            กฎหมายเป็นหลัก เมื่อเกิดข้อผิดพลาดในการปฏิบัติงานก็มีการแสดงความรับผิดชอบอย่างเหมาะสม นอกจากนี้ บุคลากรยังยึดมั่นในการปฏิบัติงานตามหลักจริยธรรม เช่น ไม่ทุจริต มีความซื่อสัตย์สุจริต                                ไม่บิดเบือนข้อมูลข่าวสาร ไม่ใช้การข่มขู่ หรือเลือกปฏิบัติ และมีส่วนร่วมในการพัฒนาชุมชนและสังคมอย่างต่อเนื่อง จึงส่งผลให้การดำเนินงานตามหลักธรรมาภิบาลด้านหลักความรับผิดชอบโดยภาพรวม                         อยู่ในระดับมาก
[bookmark: _Hlk91997678]	2.6 ด้านหลักความคุ้มค่าโดยภาพรวมอยู่ในระดับปานกลาง ซึ่งสอดคล้องกับงานวิจัยของ                            ยิ่งยศ แสงมณี (2568) ที่พบว่าการใช้ทรัพยากรอย่างคุ้มค่ายังต้องอาศัยการพัฒนาเชิงระบบ จากประสบการณ์ ของผู้วิจัยมีความคิดเห็นสนับสนุนผลการวิจัยดังกล่าวว่า สาเหตุที่ทำให้การใช้หลักธรรมาภิบาลด้านหลักความคุ้มค่าโดยภาพรวมอยู่ในระดับปานกลาง อาจเป็นผลมาจากการที่บุคลากรมีความตระหนักถึงความสำคัญของประสิทธิภาพและความคุ้มค่า โดยมีการใช้ทรัพยากรที่มีอยู่อย่างจำกัดอย่างประหยัด                      และเกิดประโยชน์สูงสุดต่อส่วนรวม อีกทั้งยังมีการเลือกนำเทคโนโลยีสมัยใหม่มาใช้ในการปฏิบัติงาน รวมถึงพัฒนาศักยภาพของตนเองอย่างเป็นระบบและต่อเนื่อง ซึ่งช่วยส่งเสริมให้การดำเนินงานมีทั้งประสิทธิภาพและประสิทธิผลมากยิ่งขึ้น อย่างไรก็ตาม ภาพรวมของการดำเนินงานตามหลักธรรมาภิบาลด้านหลักความคุ้มค่ายังคงอยู่ในระดับปานกลาง
	3. ประสิทธิผลองค์การของสมาคมผู้ค้าอัญมณีไทยและเครื่องประดับในภาพรวมอยู่ในระดับปานกลาง ซึ่งสอดคล้องกับกุลนิดาวรรณ ดำคำ (2567) ที่พบว่า ประสิทธิผลองค์การขึ้นอยู่กับหลายปัจจัย โดยเฉพาะธรรมาภิบาลและภาวะผู้นำ เมื่อพิจารณาเป็นรายด้าน อภิปรายผลการวิจัยได้ดังนี้ 
	3.1 ด้านการบริหารงานเพื่อป้องกันการทุจริตในภาพรวมอยู่ในระดับมากสอดคล้องกับงานวิจัยของ วิยดา มากมีทรัพย์ (2564) พบว่า ด้านการบริหารงานเพื่อป้องกันการทุจริตในภาพรวมอยู่ในระดับมาก ทั้งนี้จากประสบการณ์ของผู้วิจัยมีความคิดเห็นสนับสนุนผลการวิจัยดังกล่าวว่า สาเหตุที่ทำให้ประสิทธิผลในการปฏิบัติงานของบุคลากรสมาคมผู้ค้าอัญมณีไทยและเครื่องประดับ ด้านการบริหารงาน เพื่อป้องกันการทุจริตในภาพรวมอยู่ในระดับมาก อาจเป็นผลมาจากการที่บุคลากรของสมาคมผู้ค้า                              อัญมณีไทยและเครื่องประดับได้จัดทำแผนหรือแนวทางการปฏิบัติงานเพื่อป้องกันและปราบปราม                              การทุจริต รวมถึงส่งเสริมความโปร่งใสตามหลักธรรมาภิบาลอย่างเป็นรูปธรรม และมีการดำเนินงาน                       ตามแผนดังกล่าวอย่างเคร่งครัด พร้อมทั้งเผยแพร่ข้อมูลผ่านเว็บไซต์หลักของสมาคมเพื่อให้สาธารณชนสามารถเข้าถึงได้ นอกจากนี้ ยังมีการจัดกิจกรรมเพื่อสนับสนุนการป้องกันและปราบปรามการทุจริต ตลอดจนส่งเสริมความโปร่งใสในการปฏิบัติงาน อีกทั้งยังเปิดช่องทางที่หลากหลายและเข้าถึงได้ง่าย เพื่อให้ผู้มีส่วนได้ส่วนเสียหรือประชาชนสามารถแจ้งเบาะแสเกี่ยวกับการทุจริตได้ จึงส่งผลให้การบริหารงาน ด้านการป้องกันการทุจริตโดยภาพรวมอยู่ในระดับมาก
	3.2 ด้านการส่งเสริมบทบาทและการมีส่วนร่วมของภาคประชาชนในภาพรวมอยู่ในระดับปานกลาง สอดคล้องกับงานวิจัยของ ดนุพล คำดี (2566) พบว่า การส่งเสริมบทบาทและการมีส่วนร่วมของ                                ภาคประชาชนในภาพรวมอยู่ในระดับปานกลาง ทั้งนี้จากประสบการณ์ของผู้วิจัยมีความคิดเห็นสนับสนุนผลการวิจัยดังกล่าวว่า สาเหตุที่ทำให้ประสิทธิผลในการปฏิบัติงานของบุคลากรสมาคมผู้ค้าอัญมณีไทยและเครื่องประดับ ด้านการส่งเสริมบทบาทและการมีส่วนร่วมของภาคประชาชนในภาพรวมอยู่ในระดับปานกลาง อาจเป็นผลมาจากการที่บุคลากรของสมาคมผู้ค้าอัญมณีไทยและเครื่องประดับมีการเผยแพร่เอกสารที่เกี่ยวข้องกับการปฏิบัติงานให้ประชาชนได้รับทราบ เช่น แผนพัฒนา งบประมาณรายจ่ายประจำปี และงบประมาณอื่นๆ เพื่อเปิดโอกาสให้ประชาชนสามารถเข้ามามีส่วนร่วมในการตรวจสอบโครงการต่างๆ ของสมาคม นอกจากนี้ ยังมีการเปิดรับฟังความคิดเห็น รวมถึงมีระบบรับและตอบสนองต่อเรื่องร้องเรียนหรือร้องทุกข์ของประชาชน อย่างไรก็ตาม ในทางปฏิบัติภาคประชาชนยังมีบทบาทและการมีส่วนร่วมไม่มากเท่าที่ควร ซึ่งอาจเกิดจากข้อจำกัดหรือปัญหาที่แตกต่างกันของประชาชนในแต่ละพื้นที่ ทั้งในด้านการติดตามและประเมินผล รวมถึงโอกาสในการเข้าร่วมปฏิบัติงานหรือร่วมตรวจสอบโครงการต่างๆ จึงส่งผลให้การส่งเสริมบทบาทและการมีส่วนร่วมของภาคประชาชนโดยภาพรวมอยู่ในระดับปานกลาง
	3.3 ด้านการมีระบบและกลไกจัดการรับเรื่องร้องเรียนในภาพรวมอยู่ในระดับปานกลางสอดคล้องกับงานวิจัยของวิยดา มากมีทรัพย์ (2564) พบว่า ด้านการมีระบบและกลไกจัดการรับเรื่องร้องเรียนในภาพรวมอยู่ในระดับปานกลาง ทั้งนี้จากประสบการณ์ของผู้วิจัยมีความคิดเห็นสนับสนุนผลการวิจัยดังกล่าวว่า สาเหตุที่ทำให้ประสิทธิผลในการปฏิบัติงานของบุคลากรสมาคมผู้ค้าอัญมณีไทย และเครื่องประดับ ด้านการมีระบบและกลไกจัดการรับเรื่องร้องเรียนในภาพรวมอยู่ในระดับปานกลาง อาจเป็นผลมาจากการที่บุคลากรของสมาคมผู้ค้าอัญมณีไทยและเครื่องประดับปฏิบัติตามขั้นตอนและวิธีการที่เกี่ยวข้องกับการจัดการเรื่องร้องเรียนหรือการทุจริตอย่างโปร่งใสและตรงไปตรงมา พร้อมทั้งให้ความสำคัญและเอาใจใส่ต่อข้อร้องเรียนของประชาชน โดยมีการกำหนดช่องทางการรับเรื่องร้องเรียน รวมถึงแนวปฏิบัติในการจัดการเรื่องร้องเรียนด้านการทุจริตเผยแพร่ผ่านเว็บไซต์หลักของสมาคม                           อย่างไรก็ตาม เนื่องจากภาระงานของบุคลากรมีจำนวนมาก ในบางกรณีจึงอาจส่งผลให้การแก้ไขปัญหาและการแจ้งผลการดำเนินงานแก่ผู้ร้องเรียนเกิดความล่าช้า ซึ่งอาจไม่สอดคล้องกับความคาดหวังของ                                           ผู้ร้องเรียน ส่งผลให้ภาพรวมของระบบและกลไกการจัดการเรื่องร้องเรียนอยู่ในระดับปานกลาง
	3.4 ด้านการสร้างความโปร่งใสในการปฏิบัติงานในภาพรวมอยู่ในระดับมากสอดคล้องกับ                                  ดนุพล คำดี (2566) พบว่า การสร้างความโปร่งใสในการปฏิบัติงานในภาพรวมอยู่ในระดับมาก ทั้งนี้จากประสบการณ์ของผู้วิจัยมีความคิดเห็นสนับสนุนผลการวิจัยดังกล่าวว่า สาเหตุที่ทำให้ประสิทธิผลใน                        การปฏิบัติงานของบุคลากรสมาคมผู้ค้าอัญมณีไทยและเครื่องประดับ ด้านการสร้างความโปร่งใสใน                           การปฏิบัติงานในภาพรวมอยู่ในระดับมาก อาจเป็นผลมาจากการที่บุคลากรของสมาคมผู้ค้าอัญมณีไทยและเครื่องประดับดำเนินงานตามแผนหรือแนวทางในการป้องกันและปราบปรามการทุจริต รวมถึงการส่งเสริมความโปร่งใสตามหลักธรรมาภิบาลอย่างต่อเนื่องและสามารถตรวจสอบได้ อีกทั้งยังมีการดำเนินงานด้านความโปร่งใสในการปฏิบัติงานอย่างมีประสิทธิผล โดยมีการสื่อสารและประชาสัมพันธ์ข้อมูลข่าวสารของหน่วยงานอย่างเปิดเผย ทำให้ประชาชนสามารถเข้าถึงข้อมูลได้อย่างสะดวกและเหมาะสม จึงส่งผลให้การสร้างความโปร่งใสในการปฏิบัติงานโดยภาพรวมอยู่ในระดับมาก
	4. การทดสอบสมมติฐาน สรุปได้ว่า 
	4.1 ผลการเปรียบเทียบประสิทธิผลองค์การของสมาคมผู้ค้าอัญมณีไทยและเครื่องประดับจำแนกตามปัจจัยส่วนบุคคล พบว่า ปัจจัยส่วนบุคคลระดับการศึกษาโดยภาพรวมแตกต่างกันประสิทธิผลองค์การของสมาคมผู้ค้าอัญมณีไทยและเครื่องประดับแตกต่างกันอย่างมีนัยสำคัญ สอดคล้องกับงานวิจัยของ ดนุพล คำดี (2566) พบว่า อาชีพและระดับการศึกษาแตกต่างกันส่งผลต่อประสิทธิผลที่แตกต่างกัน
	4.2 การใช้หลักธรรมาภิบาล ด้านหลักความโปร่งใสมีความสัมพันธ์กับประสิทธิผลองค์การของสมาคมผู้ค้าอัญมณีไทยและเครื่องประดับ ในด้านการบริหารงานเพื่อป้องกันการทุจริต และด้านการสร้างความโปร่งใสในการปฏิบัติงานโดยมีความสัมพันธ์ในระดับสูง ส่วนการใช้หลักธรรมาภิบาล ด้านหลักความรับผิดชอบมีความสัมพันธ์กับประสิทธิผลองค์การของสมาคมผู้ค้าอัญมณีไทยและเครื่องประดับ ในด้านการบริหารงานเพื่อป้องกันการทุจริต โดยมีความสัมพันธ์ในระดับสูงสอดคล้องกับงานวิจัยของ อรปภัตร จันทรสาขา (2564) ศึกษาประสิทธิผลการปฏิบัติงานตามหลักธรรมาภิบาลของบุคลากรองค์การบริหารส่วนตำบลบ่อพลอย อำเภอบ่อพลอย จังหวัดกาญจนบุรีผลการทดสอบความสัมพันธ์ระหว่างหลักธรรมาภิบาล กับประสิทธิผลการปฏิบัติงานตามหลักธรรมาภิบาล พบว่า มีความสัมพันธ์กันในทางบวกและเป็นความสัมพันธ์กันในระดับสูง

องค์ความรู้ที่ได้  

ภาพที่ 2 องค์ความรู้จากงานวิจัย
	ภาพองค์ความรู้จากงานวิจัยนี้นำเสนอสาระสำคัญของการศึกษาเรื่องประสิทธิผลองค์การของสมาคมผู้ค้าอัญมณีไทยและเครื่องประดับ โดยเริ่มจากการเก็บรวบรวมข้อมูลด้วยแบบสอบถามจากกลุ่มตัวอย่างจำนวน 311 คน ซึ่งครอบคลุมข้อมูลปัจจัยส่วนบุคคล ได้แก่ เพศ อายุ และระดับการศึกษา                    เพื่อนำมาวิเคราะห์ร่วมกับตัวแปรด้านหลักธรรมาภิบาล อันประกอบด้วยหลักนิติธรรม หลักคุณธรรม หลักความโปร่งใส หลักการมีส่วนร่วม และหลักความคุ้มค่า ข้อมูลที่ได้ถูกนำไปวิเคราะห์ด้วยสถิติเชิงอนุมาน ได้แก่ การทดสอบค่าที (t-test) การวิเคราะห์ความแปรปรวนทางเดียว (ANOVA) และการหาค่าสัมประสิทธิ์สหสัมพันธ์ (Correlation) เพื่อทดสอบความแตกต่างและความสัมพันธ์ของตัวแปร ผลการวิจัยชี้ให้เห็นว่าหลักธรรมาภิบาลมีความสัมพันธ์เชิงบวกกับประสิทธิผลองค์การอย่างมีนัยสำคัญ โดยประสิทธิผลองค์การสะท้อนผ่านด้านประสิทธิภาพ การบรรลุเป้าหมาย และความพึงพอใจของผู้มี                 ส่วนเกี่ยวข้อง ทั้งนี้องค์ความรู้ที่ได้จากการวิจัยสามารถนำไปใช้เป็นแนวทางในการพัฒนาและยกระดับการบริหารจัดการองค์การให้มีประสิทธิภาพ โปร่งใส และตอบสนองต่อความต้องการของผู้มีส่วนได้                     ส่วนเสียได้อย่างยั่งยืน

